**CĒSU SPORTA LAUREĀTS 2015**

**Nolikums**

**Mērķis**: apzināt un godināt personas par sasniegtajiem panākumiem sportā vai sporta nozares attīstībā, sveicot individuālos sportistus, sporta komandas, sporta biedrības, sporta pasākumu organizatorus, kā arī citas personas, kuras atbalstījušas vai veicinājušas sporta nozares attīstību Cēsu novadā 2015. gadā, informēt sabiedrību par sportiskajiem sasniegumiem 2015.gadā un iepazīstināt ar iespējām nodarboties ar sportu un aktīvu dzīvesveidu Cēsīs, motivēt sportistus startiem sacensībās un rezultātu izaugsmei.

**Organizators**: Cēsu novada pašvaldība

**Laiks, vieta**: 2015. gada 20. novembris, Cēsu 2. pamatskola, pasākuma sākums plkst. 18.00

**Dalībnieki**: sportisti, kuru deklarētā dzīvesvieta ir Cēsu novadā, vai, kuri pārstāvējuši Cēsu novadu dažāda mēroga sacensībās 2014./2015. gada ziemas sezonā vai 2015. gadā (III Latvijas Ziemas olimpiādē, Latvijas Jaunatnes olimpiādē, Latvijas čempionātos, Latvijas senioru un veterānu savienības finālsacensībās u.c.), Cēsu novadā reģistrēto sporta biedrību biedri un aktīvi darbojošās personas, Cēsu novada sporta komandas, sporta pasākumu organizatori, kas organizējuši sporta vai aktīvās atpūtas pasākumus Cēsu novadā 2014./2015. gada ziemas sezonā vai 2015. gadā, Cēsu novada izglītības iestāžu sporta skolotāji, treneri.

**Nominācijas**: balvas tiks pasniegtas 9 nominācijās - Gada sporta skolotājs, Gada sporta treneris, Gada aktīvākā sporta biedrība, Gada sporta pasākums, Cerība sportā, Paraugs sportā, Gada populārākais sportists/-e, Gada sporta komanda un Gada sportist/-e.

**Prasības pretendentiem**: uz nominācijām **Cerība sportā** (var kandidēt līdz 18 gadu vecumam), **Paraugs sportā** (var kandidēt no 18 gadu vecuma ieskaitot), **Gada populārākais sportists/-e** un **Gada sportist/-e** var pretendēt personas, kuru deklarētā dzīves vieta ir Cēsu novadā, vai, kuri pārstāvējuši Cēsu novadu dažāda mēroga sacensībās 2014./2015. gada ziemas sezonā vai 2015. gadā. Uz nomināciju **Gada sporta biedrība** var pretendēt sporta biedrības, kuru reģistrācijas adrese ir Cēsu novadā, uz nomināciju **Gada sporta komanda** var pretendēt sporta spēļu komanda, kura darbojas kādā no Cēsu novadā reģistrētajām sporta biedrībām, vai ir pārstāvējusi Cēsu novadu iepriekšējā sezonā, uz nomināciju **Gada sporta pasākums** var pretendēt jebkura fiziska vai juridiska persona, kas organizējusi sporta pasākumu Cēsu novadā 2014./2015. gada ziemas sezonā un 2015. gadā, uz nomināciju **Gada sporta skolotājs** var pretendēt jebkuras Cēsu novadā darbojošās izglītības iestādes sporta skolotājs (tajā skaitā pirmsskolas un speciālās izglītības iestādes)

**Pretendentu izvirzīšanas kārtība:**

 **No 3. līdz 9. novembrim** *iedzīvotāji* tiek aicināti izvirzīt kandidātus nominācijām **Gada** **sportists/-e , Gada sporta komanda** un **Paraugs sportā** ([www.cesis.lv](http://www.cesis.lv));

Kandidātus nominācijai **Cerība sportā** tiek aicināti izvirzīt treneri, *sporta skolotāji un sporta biedrību pārstāvji.*

**Izvērtēšanas kārtība, apbalvošana:**

Par iesūtītajiem nomināciju **Gada** **sportists/-e , Gada sporta komanda, Cerība sportā un Paraugs sportā** kandidātiem un nomināciju **Gada aktīvākā** **sporta biedrība** balsojumu veiks **Cēsu novada Sporta padomes apstiprināta komisija,** ievērojot kritērijus:

* nominācijās **Gada** **sportists/-e, Gada sporta komanda** sportiskie sasniegumi, dalība sacensībās;
* nominācijā **Cerība sportā –** augstvērtīgisportiskie sasniegumi, aktivitāte, izaugsme
* nominācijā **Paraugs sportā –** ieguldījums Cēsu novada sportadarbības sekmēšanā, novada popularizēšanā, iedvesmojošs paraugs jaunajiem sportistiem
* nominācijā **Gada aktīvākā** **sporta biedrība –** būtisks ieguldījums sporta darbības sekmēšanā novadā

No 10. līdz 17. novembrim notiks *aizklāts tautas balsojums* nominācijām **Gada sporta skolotājs, Gada sporta pasākums un Populārākais sportists www.cesis.lv.** Rezultāti tiks atklāti tikai noslēguma pasākumā. Tiks apbalvoti pretendenti, kas būs ieguvuši vislielāko balsu skaitu.

Nomināciju **Gada sporta treneris** saņems Gada sportista un Gada sporta komandas treneri.

Nominācijas **Sporta laureāts** ieguvējs tiek noteikts pasākuma laikā, aizklāti balsojot klātesošajiem par vienu no 2015. gada nominantiem. Ceļojošo kausu saņem pretendents, kas saņēmis visvairāk balsu.

Katras nominācijas uzvarētājs tiek apbalvots ar īpaši šim pasākumam darinātu balvu. Katras nominācijas 10 kandidāti, kas ieguvuši vislielāko balsu skaitu, saņem īpašu Cēsu novada pašvaldības suvenīru.

**Ceļojošais kauss „Sporta laureāts”** tiek pasniegts un nodots glabāšanā uzvarētājam līdz 2016. gada pasākumam ‘’Sporta laureāts”.

**Pasākuma programma:**

Plkst. 18.00 laureātu un izvirzīto kandidātu apbalvošana, Cēsu novada gada sporta apskats, klātesošo aizklāts balsojums par ceļojošā kausa „Sporta laureāts” ieguvēju.

Plkst. 21.00 – balle, spēlē grupa RR Band, aicinām līdzi ņemt draugus un “groziņus’’